CELEX: 62016TN0386
Language: sl
Date: 2016-07-22 00:00:00
Title: Zadeva T-386/16: Tožba, vložena 22. julija 2016 – Falegnameria Universo dei F.lli Priarollo/EUIPO – Zanini Porte (silente PORTE & PORTE)

17.10.2016   
            
            
               SL
            
            
               Uradni list Evropske unije
            
            
               C 383/15
            
         Tožba, vložena 22. julija 2016 – Falegnameria Universo dei F.lli Priarollo/EUIPO – Zanini Porte (silente PORTE & PORTE)
   (Zadeva T-386/16)
   (2016/C 383/21)
   Jezik, v katerem je bila tožba vložena: italijanščina
   
      Stranke
   
   
      Tožeča stranka: Falegnameria Universo dei F.lli Priarollo Snc (Caerano di San Marco, Italija) (zastopnik: B. Osti, odvetnik)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: Zanini Porte (Corbiolo di Bosco Chiesanuova, Italija)
   
      Podatki o postopku pred EUIPO
   
   
      Imetnik sporne znamke: tožeča stranka
   
      Zadevna sporna znamka: figurativna znamka EU, ki vsebuje besedne elemente „silente PORTE & PORTE“ – Znamka EU št. 4 191 425
   
      Postopek pred EUIPO: postopek za razveljavitev
   
      Izpodbijana odločba: Odločba prvega odbora za pritožbe pri EUIPO z dne 28. aprila 2016 v zadevi R 240/2015-1.
   
      Tožbeni predlogi
   
   Tožeča stranka Splošnemu sodišču predlaga, naj:
   
               —
            
            
               primarno, ugotovi, da gre pri izpodbijani odločbi za odločanje extra petita in iz tega razloga odločbo vrne odboru za pritožbe pri Uradu zaradi kršitve členov 75 in 76 Uredbe o znamki Evropske unije; ob upoštevanju Uredbe Komisije (ES) št. 216/96 z dne 5. februarja 1996, in poznejše spremembe člena 1d o dodelitvi pritožbe odboru za pritožbe, ki še ni odločal o zadevi;
            
         
               —
            
            
               glede vsebine: izpodbijano odločbo spremeni in posledično toženemu Uradu naloži plačilo stroškov tožeče stranke v postopku pri odboru za pritožbe, ker je ta odločba brez dejanske in pravne podlage; vsekakor naj odredi pravično plačilo stroškov;
            
         
               —
            
            
               kot pripravljalni ukrep: odredi predložitev dokumentov iz spisa v postopku za razveljavitev št. 000008977 C pri oddelku za izbris EUIPO in iz poznejšega postopka s pritožbo št. R0240/2015.
            
         
      Navajana tožbena razloga
   
   
               —
            
            
               Kršitev členov 75 in 76 Uredbe št. 207/2009;
            
         
               —
            
            
               Kršitev pravil 37(b)(i) in 50(1) Uredbe št. 2868/95.